Public procurement notice: Contract Notice
Published: 2017-02-16
Buyer: Semmelweis Egyetem
Country: HU
Region: Budapest
Contract type: Supplies
Procedure: Open procedure
CPV classification: 33100000
Submission deadline: 2017-03-03
Award criteria: The most economic tender

Technical requirements: Adásvételi szerződéssel 1 db 280 egyedi gyógyszerkazettás gyógyszerosztó automata, a gyógyszerelési biztonságát ellenőrző optikai berendezés, valamint kiegészítőinek beszerzése és karbantartása a szerződésszerű teljesítést követő 36 hónapra.
Semmelweis Egyetem Egyetemi Gyógyszertár Gyógyszerügyi Szervezési Intézet Korányi Tömb Telephely (1082 Budapest, Üllői út 78/A.).
900 ágyas volumenhez kapcsolódóan 1 db 280 egyedi gyógyszerkazettás gyógyszerosztó automata, ami mind unit, mind multi dose adagolást biztosít, illetve 1db a gyógyszerelés biztonságát ellenőrző optikai berendezés és ezek működtetéséhez kapcsoló szoftverek, 1 db központi szerver a gyógyszerosztó automatához és optikai ellenőrző berendezéshez, 4 db gyógyszerészi munkaállomás és ezekhez kapcsolódó licensz díjak, min. 56 kiegészítő kazetta kabinet, 6 db egyedi gyógyszeradagoló tálca, 4 db szalagcsévélő és csévélő tekercs, 1 db manuális debliszterező gép, 1 db tisztítási csomag hepa szűrős porszívóval, 1 db precíziós mérleg a kazetták újratöltéséhez, 3 db légtechnikai csomag és ehhez tartozó porelszívó csatlakozás, valamint 900x3x365 gyógyszerosztó tasak és az ehhez kapcsolódó fólia, és festékszalag, 180x3x365 egyedi osztáshoz szükséges szignatúra.
Nyertes ajánlattevő feladata a gép működéséhez szükséges informatikai rendszer telepítése, valamint olyan kimeneti adatok biztosítása, és a gyógyszereléssel összefüggő bemeneti adatok fogadása, amely illeszkedik az Ajánlatkérő által meghatározott medikai rendszerhez.
A nyertes ajánlattevő feladata a berendezés rendeltetési helyre történő szállítása, telepítése, üzembe helyezése, valamint a jótállási időn belül (3 év) a berendezés karbantartása, félévenkénti felülvizsgálata.
Ajánlatkérő a felhívás II.2.5. pontjában meghatározott értékelési szempontokat a Kbt. 76. § (2) bekezdés c) pontja szerint határozta meg: legjobb ár-érték arány.
2.Teljes körű minőségbiztosítás, legyen meg valamennyi, az automatából kikerülő adag automatizált kontrollja, egyértelműen visszakereshető módon Súlyszám:10 (igen/nem) (pontozás).
3.A megajánlott berendezésnek képesnek kell lennie min. 1501 adag/óra előállítására Súlyszám:10 (pontozás) (1501-2000 1 pont, 2001-2500 4 pont, 2501-3000 7 pont, 3001 felett 10 pont).
4.Gyógyszerbiztonságot segítő, organoleptikus azonosíthatóságot is biztosító morfológiai adatok feltüntetése. Súlyszám:10 (igen/nem) (pontozás).
Ajánlatkérő a berendezést a szerződés aláírásával egyidejűleg megrendeli. Leszállítására, telepítésére és üzembe helyezésére vonatkozó határidő a szerződés aláírását követő 60 nap (előteljesítés lehetséges) melybe 1 hét próbaüzem biztosítása is beletartozik, majd ezt követően az éles indulásnál az első féléves karbantartás keretében 4 hét folyamatos bevezetési támogatás, valamint a személyzet betanítása.
Az ellenszolgáltatás teljesítése utólag az igazolt teljesítést követően a Kbt. 135. § (1),(6) bekezdésében és a Ptk. 6:130. § (1) bekezdésében foglaltak szerint a számla kézhezvételét vagy – ha bármely, a Ptk. 6:130. § (2) bekezdésében szabályozott körülmény fennáll – az igazolt szerződésszerű teljesítést követő 30 napon belül, számla ellenében, átutalással, forintban (HUF) kerül kifizetésre.
Ajánlatkérő a kifizetéseket az adózás rendjéről szóló 2003. évi XCII. tv. (Art.) 36/A § és az államháztartásról szóló 2011. évi CXCV. tv. (Áht.) rendelkezéseinek figyelembevételével teljesíti.
A részletes fizetési feltételeket a közbeszerzési dokumentumok részét képező szerződéstervezet tartalmazza.
Ajánlatkérő nem teszi lehetővé, hogy a szerződés teljesítése érdekében a nyertes ajánlattevő(k) gazdálkodó szervezetet (projekttársaságot) hozzon/hozzanak létre.
Tekintettel arra, hogy a beszerzésre kerülő gépnek és ehhez kapcsolódó eszközöknek kompatibilisnek kell lenniük egymással, és az egyes elvégzett munkafolyamatok nem oszthatóak részekre, nem választhatóak el, így a részekre történő ajánlattétel nem támogatott.

Eligibility requirements: Az eljárásban nem lehet ajánlattevő (közös ajánlattevő), alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) és (2) bekezdéseiben és a Kbt. 63. § (1) bekezdésében meghatározott kizáró okok valamelyikének hatálya alatt áll. A Kbt. 67. § (1) bekezdésében foglaltak értelmében a gazdasági szereplő ajánlatában köteles a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani. A Kbt. 67. § (2) bekezdésében foglaltak értelmében a Kbt. 67. § (1) bekezdés szerinti dokumentumban a gazdasági szereplő nyilatkozik arról, hogy a kizáró okok nem állnak fenn, másrészt megadja az eljárásban kért információkat. A nyilatkozat tartalmazza annak megjelölését, hogy a Kbt. 69. § (4) bekezdése szerint benyújtandó igazolás kiállítására mely szerv jogosult, valamint a Kbt. 69. § (11) bekezdése szerinti adatbázis alkalmazásához szükséges adatokat és – szükség esetén – hozzájáruló nyilatkozatot. A Kbt. 67. § (4) bekezdésében foglaltak értelmében az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1) és (2) bekezdései szerinti kizáró okok hatálya alá eső alvállalkozót. A nyilatkozatot akkor is be kell nyújtani, ha ajánlattevő a közbeszerzési szerződés teljesítésével összefüggésben nem kíván alvállalkozót igénybe venni. A kizáró okok fenn nem állását a Kbt. 69. § (4) bekezdése alapján az igazolások benyújtására felhívott gazdasági szereplőknek a 321/2015. (X. 30.) Korm. rendelet 8-14. § és 16. § rendelkezései szerint kell igazolnia. A Kbt. 69. § (4) bekezdésében foglaltak értelmében az eljárás eredményéről szóló döntés meghozatalát megelőzően az ajánlatkérő az értékelési szempontokra figyelemmel legkedvezőbbnek tekinthető ajánlattevőt öt munkanapos határidő tűzésével felhívja a kizáró okok tekintetében az ajánlati felhívásban előírt igazolások benyújtására. Amennyiben az ajánlattevő cégkivonata szerint a cégügyében el nem bírált módosítás van folyamatban, az ajánlathoz a 321/2015. (X. 30.) Korm. rendelet 13. §-a alapján csatolni kell a cégbírósághoz (vagy az Ajánlattevő országában a változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást. Ajánlattevőnek az ajánlatban nyilatkoznia kell, hogy vele szemben változásbejegyzési eljárás van-e folyamatban. Ajánlatkérő felhívja a figyelmet a Kbt. 64. § (1)-(2) bekezdései szerinti öntisztázás lehetőségére. A Kbt. 62. § (1) bekezdés a), b), e), h), j), l), n) és p) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani. A kizáró okok tekintetében becsatolt nyilatkozatoknak az ajánlati felhívás megküldésének napjánál nem régebbi keltezésűeknek kell lenniük. Ajánlatkérő felhívja az ajánlattevők figyelmét, hogy a Kbt. 74. § (2) bekezdésének a) pontjában foglaltak értelmében kizárja az eljárásból azt az ajánlattevőt, aki számára nem kell nemzeti elbánást nyújtani [Kbt. 2. § (5) bekezdése].